Hati ya kufanya muhtasari: Rais wa Tanzania Samia Suluhu Hassan

Kuondoa maudhui mengine yote katika hotuba ya Rais Samia bungeni jijini Dodoma jana - jambo kubwa kuliko yote katika tukio hilo lilikuwa kwamba historia mpya ilikuwa inaandikwa kwa wanawake wengi nchini Tanzania - wakishuhudia kwa mara ya kwanza mwenzao akihutubia Bunge kama Mkuu wa Nchi: kwa mara ya kwanza katika historia ya taifa hilo.

Wakati hotuba ya kwanza ya Rais Jakaya Kikwete bungeni mwaka 2005 itakumbukwa kwa kauli yake kuhusu tabasamu lake huku ya hayati Rais John Magufuli ikikumbukwa kwa ahadi yake ya kutumbua majipu - ya Samia inaweza isikumbukwe kwa chochote alichozungumza bali kwa ukweli kwamba hatua kubwa katika kuvunja vikwazo dhidi ya wanawake nchini ilikuwa imepigwa.

Hotuba ya Rais Samia ilikuwa ikisubiriwa kwa hamu na wengi kujua nini utakuwa mwelekeo wake katika kipindi cha miaka yake minne ya urais wake kuanzia sasa hadi mwaka 2025. Tofauti na watangulizi wake wote ambao waliingia madarakani kwa kupigiwa kura, Samia amepata nafasi hiyo kufuatia kifo cha Magufuli kilichotokea Machi 17 mwaka huu.

Wengi walitaka kujua kama ataendeleza nyayo za mtangulizi wake ambaye walifanya naye kazi kwa karibu katika Awamu ya Tano au atafuata mwelekeo wake binafsi. Hotuba yake ya jana imetoa picha ya nini hasa Watanzania na dunia kwa ujumla itarajie kutoka kwake.

Mwendelezo wa utawala wa Awamu ya Tano 

Katika hotuba yake ya jana iliyochukua takribani dakika 90, Rais Samia aliweka wazi kwamba ataendeleza karibu mipango yote iliyokuwa imepangwa kutekelezwa na mtangulizi wake huyo na kwamba hakuna kitakachobadilika.

Kwa aliyeisikiliza hotuba ile tangu mwanzo, hatapata shida kubaini kwamba kulikuwa na 'mkono' usioonekana katika sentensi, matamshi na msisitizo wa chama tawala - Chama Cha Mapinduzi (CCM); karibu katika maeneo yote ya kimsingi kwenye hotuba hiyo.

Kwa mara nyingine, Rais Samia aliwaambia Watanzania kwamba yeye na Magufuli ni kitu kimoja; sentesi ambayo ni tata kwa sababu inawapa raha watu wanaoamini katika iliyokuwa staili ya uongozi ya Rais Magufuli...\nMuhtasari katika lugha sawa na hati:
Nilitazama hotuba ya Rais wa Tanzania Samia Suluhu Hassan nikiwa nyumbani na mke wangu na wakati niliposema kitu kimoja ambacho sikuvutiwa nacho kuhusu hotuba ile - mke wangu alinijibu kwa sentensi moja tu: "huo ndiyo wivu wenu ninyi wanaume".